Нова школа
type: channel
publisher: Педагошки факултет, 76 300 Бијељина, Семберских ратара 1E
language: sr-Cyrl
publication name: Нова школа
issn: 1840-0922
items: НАРОДНА ПЈЕСМА И ЊЕН ЗНАЧАЈ У НАСТАВИ МУЗИЧКЕ КУЛТУРЕ У РАЗРЕДНОЈ НАСТАВИ
items: ВОКАЛНО-ИНСТРУМЕНТАЛНИ АНСАМБЛИ У РАДУ СА ДЈЕЦОМ ПРЕДШКОЛСКОГ И РАНОГ ШКОЛСКОГ УЗРАСТА
items: АПЛИКАТИВНА ПРИМЕНА ДИДАКТИЧКОГ МЕДИЈА ЕЛЕКТРОНСКЕ ТАБЛЕ У НАСТАВИ ГРАМАТИКЕ СРПСКОГ ЈЕЗИКА
items: ОСОБИНЕ ЛИЧНОСТИ КАО ПРЕДИКАТОРИ ЗАДОВОЉСТВА ПОСЛОМ ЗАПОСЛЕНИХ У ОСНОВНОМ ОБРАЗОВАЊУ
items: ТЕРЕНСКА ФОЛКЛОРИСТИКА И УНИВЕРЗИТЕТСКА НАСТАВА
items: МУЛТИКУЛТУРАЛНО МУЗИЧКО ОБРАЗОВАЊЕ У ПРОЦЕСУ ЕВРОПСКИХ ИНТЕГРАЦИЈА
items: ПРОЈЕКТНО-ИСТРАЖИВАЧКО УЧЕЊЕ ЛИКОВНИХ КОМПЕТЕНЦИЈА У ВАНШКОЛСКИМ И ВАННАСТАВНИМ АКТИВНОСТИМА
items: ДЈЕЧИЈЕ ЛИКОВНО СТВАРАЛАШТВО – ЗНАЧЕЊЕ И ЗНАЧАЈ
items: ВРСТЕ И ЗАСТУПЉЕНОСТ НУМЕРИЧКИХ ХРОМОЗОМСКИХ АБЕРАЦИЈА У НАЛАЗИМА КАРИОТИПА ПЛОДА НА ПОДРУЧЈУ РЕПУБЛИКЕ СРПСКЕ
items: ДЕНДОФЛОРА НАЦИОНАЛНОГ ПАРКА „ДРИНА“
items: ТИПОВИ СТАНИШТА И ВРСТА БАРЕ ТИШИНА ПРЕДЛОЖЕНИ ЗА NATURA 2000 ПОДРУЧЈЕ
items: ИЗВАНУЧИОНИЧКА НАСТАВА У НАСТАВИ ПРИРОДЕ И ДРУШТВА
items: МЕЂУПОПИСНА ПРОМЈЕНА БРОЈА НА ПРОСТОРУ РЕПУБЛИКЕ СРПСКЕ У ПЕРИОДУ 1991 – 2013. ГОДИНЕ
items: АКЦИОНА ИСТРАЖИВАЊА У НАСТАВИ ГЕОГРАФИЈЕ
items: ГЕОГРАФСКИ САДРЖАЈИ У ФУНКЦИЈИ ОБРАЗОВАЊА У МЛАЂИМ РАЗРЕДИМА ОСНОВНЕ ШКОЛЕ
items: ПЕДАГОШКО ОБРАЗОВАЊЕ РОДИТЕЉА У ФУНКЦИЈИ УНАПРЕЂИВАЊА ПАРТНЕРСТВА ПРЕДШКОЛСКЕ УСТАНОВЕ И ПОРОДИЦЕ
items: УЛОГА И ЗНАЧАЈ ПОРОДИЦЕ У ИЗГРАДЊИ СЛИКЕ О СЕБИ КОД АДОЛЕСЦЕНАТA
items: КОМПЕТЕНЦИЈЕ ВАСПИТАЧА ЗА САРАДЊУ СА РОДИТЕЉИМА
items: ЗАДАЦИ У УЏБЕНИЦИМА МАТЕМАТИКЕ У ФУНКЦИЈИ ПРОБЛЕМСКЕ НАСТАВЕ
items: ПИТАЊЕ ИДЕНТИТЕТА И НАЦИОНАЛНЕ ПРИПАДНОСТИ У ПОСТМОДЕРНОМ БРИТАНСКОМ РОМАНУ
items: УТИЦАЈ ЦИЉНЕ КУЛТУРЕ НА НАСТАВУ СТРАНОГ ЈЕЗИКА
items: АНГЛОСРПСКИ ЈЕЗИК У ЕЛЕКТРОНСКОЈ КОМУНИКАЦИЈИ
items: ВУКОВ РЈЕЧНИК КАО „ВРЕДНОСНА ПАРАДИГМА” У КЊИЗИ О ЗМАЈУ ЛАЗЕ КОСТИЋА
items: ЉУБАВ И ЉУБАВНИЦИ У КРАТКИМ ПРИЧАМА МОМА КАПОРА
items: БАЈКА И ЛЕГЕНДА КАО ПРАТИОЦИ ОДРАСТАЊА У ПРИПОВИЈЕТКАМА ЗА ДЈЕЦУ ИВЕ АНДРИЋА
items: СЛИЧНОСТИ И РАЗЛИКЕ НАЗИВА СРПСКОГ ЈЕЗИКА ДАНАС И У ВУКОВО ВРИЈЕМЕ
items: КИКЛОП РАНКА МАРИНКОВИЋА
items: ПОПУЛАЦИОНА ЕДУКАЦИЈА КАО ОБРАЗОВНИ МОДЕЛ ДЕМОГРАФСКОГ ОПОРАВКА РЕПУБЛИКЕ СРПСКЕ
items: ВАСПИТАЊЕ КАО АКТ ЦИВИЛИЗАЦИЈЕ ИЛИ АКТ КУЛТУРЕ: ДИЛЕМЕ ИЗБОРА ИДЕНТИТЕТА
items: ИСПИТИВАЊЕ СТАВОВА НАСТАВНИКА О ПРИМЈЕНИ И ЗНАЧАЈУ РЕФЛЕКИСВНЕ ПРАКСЕ У НАСТАВИ ГЕОГРАФИЈЕ

НАРОДНА ПЈЕСМА И ЊЕН ЗНАЧАЈ У НАСТАВИ МУЗИЧКЕ КУЛТУРЕ У РАЗРЕДНОЈ НАСТАВИ
type: item
description: У раду се истиче значај народних пјесама и игара у настави музичке културе и разматра њихова улога у музичкoм развоју ученика са разних аспеката. Културна традиција на просторима Босне и Херцеговине и Републике Српске изњедрила је велики број народних пјесама и игара. Богатство мелодија и ритмова, покрета и корака изграђују однос према сопственој и туђој културној баштини. Народни напјеви (пјесме) имају своје језичке (садржајне), мелодијске и ритмичке специфичности, које носе карактеристике музике народа из кога су потекли. Народна пјесма је опстала и доживјела потврду пролазећи кроз многе генерације, чиме је постала дио наслеђа народа одређеног географског подручја. Методичким разматрањем и актуализацијом народних пјесама и игара доприноси се афирмацији улоге традиционалне народне музике у организованом систему музичке наставе. Задаци сваке музичке наставе су музичко описмењавање ученика и подстицање развоја музичких способности. Дугогодишњим умјетничким и истраживачким радом истакнути музички педагози дошли су до сазнања да је примјена народне пјесме и игре најприроднији пут у почетној поставци музичке писмености. Рад на музичком развоју ученика мора се ослањати на коријене народног пјевања, због чега и полазиште музичког описмењавања мора бити на народним тоналним основама (ритмичким и мелодијским).
subject: Articles
  topic: section
subject: традиционална музика
  topic: keywords
subject: народна пјесма и игра
  topic: keywords
subject: музичко описмењавање
  topic: keywords
subject: музичке способности
  topic: keywords
creator: Гордана Б. Спасојевић-Стојановић
creator: Десанка С. Тракиловић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 389
ending page: 397
doi: 10.7251/NS1601391S

ВОКАЛНО-ИНСТРУМЕНТАЛНИ АНСАМБЛИ У РАДУ СА ДЈЕЦОМ ПРЕДШКОЛСКОГ И РАНОГ ШКОЛСКОГ УЗРАСТА
type: item
description: Циљ спроведеног истраживања је да се утврди ниво активног учешћа дјевојчица и дјечака предшколског и раног школског узраста у вокалноинструменталним ансамблима у оквиру музичке активности и наставе музичке културе. Узорак истраживања чинило је 100 испитаника предшколског узраста ( 50 дјевојчица и 50 дјечака) који су у тренутку мјерења имали 5–6 година и 100 испитаника раног школског узраста (51 дјевојчица и 49 дјечака) који су у тренутку мјерења похађали 2. разред основне школе у Бијељини. Основни циљ овог истраживања је да се сагледа заступљеност вокално-инструменталних ансамбала и ниво знања у односу на пол. Мјерењем је обухваћено вокално извођење пјесама и прецизност свирања на ритмичким инструментима. Добијени резултати показују да постоје статистички значајне разлике у исказаним способностима вокалноинструменталног извођења музике између испитаника предшколског узраста (дјевојчица и дјечака) и испитаника 2. разреда основне школе (дјевојчица и дјечака). Констатује се да на бази резултата х2 теста постоје разлике у исказаним способностима вокално-инструменталног извођења музике у односу на пол, између испитаника предшколског узраста и ученика 2. разреда основне школе.
subject: Articles
  topic: section
subject: вокално-инструментална настава
  topic: keywords
subject: дјечија пјесма
  topic: keywords
subject: дјечији инструменти
  topic: keywords
subject: њега дјечијег гласа
  topic: keywords
creator: Јелена M. Милићевић Тракиловић
creator: Десанка С. Тракиловић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 378
ending page: 388
doi: 10.7251/NS1601380M

АПЛИКАТИВНА ПРИМЕНА ДИДАКТИЧКОГ МЕДИЈА ЕЛЕКТРОНСКЕ ТАБЛЕ У НАСТАВИ ГРАМАТИКЕ СРПСКОГ ЈЕЗИКА
type: item
description: У раду ће бити презентован модел иновативне методичке апликације за учење једне теме из морфологије српскогa језика. Биће приказани методички поступци на основу којих је креирана апликација за учење о „Граматичким категоријама речи у српском језику”, разрађена уз помоћ „Notebook” софтвера погодног за реализацију наставе на Електронској интерактивној табли. Циљеви истраживања јесу да се представи ефикасно учење српског језика кроз примену иновативног дидактичког медија, да се наставницима понуди модел за организовање будућег успешног учења морфолошких тема из језика, и подстицање применe нових технологија у настави, посебно Електронске интерактивне табле и „Notebook” софтвера, јер они омогућавају успешну припрему наставних садржаја и обезбеђују ефикасно учење и усвајање комуникацијских и лингвистичких компетенција ученика. Општи циљ овог истраживања јесте да се перманентно подстиче заинтересованост ученика за учење матерњег српског језика применом информационо-комуникационих технологија у настави а уважавајући савремена дидактичко-методичка начела, законитости и методе.
subject: Articles
  topic: section
subject: дидактички медији
  topic: keywords
subject: Електронска интерактивна табла
  topic: keywords
subject: „Notebook” софтвер
  topic: keywords
subject: граматичке категорије речи у српском језику
  topic: keywords
creator: Миљана Д. Барјамовић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 362
ending page: 377
doi: 10.7251/NS1601364B

ОСОБИНЕ ЛИЧНОСТИ КАО ПРЕДИКАТОРИ ЗАДОВОЉСТВА ПОСЛОМ ЗАПОСЛЕНИХ У ОСНОВНОМ ОБРАЗОВАЊУ
type: item
description: Циљ овог истраживања је да се утврди које димензије из модела Big five представљају значајне предикторе задовољства послом запослених у основном образовању, које је испитивано MSQ упитником. Узорак је чинило 350 учитеља, наставника и директора из основних школа града Лознице (70% женских испитаника). Укључене су и категоријалне варијабле: пол, радно место и радни стаж. Примењена је хијерархијска мултипли регресиона анализа где категоријалне варијабле чине први, а димензије личности други блок предиктора. Резултати показују да категоријалне варијабле објашњавају 7% варијабилитета интринзичког задовољства послом, а особине личности 14%. Парцијални доприноси пола и стажа су значајни, као и парцијални доприноси димензија: савесност, екстраверзија и отвореност ка искуству. Категоријалне варијабле не доприносе разликама у екстринзичком задовољству послом. Димензије личности објашњавају 11% варијабилитета екстринзичког задовољства послом. Значајан, али негативан утицај на екстринзичко задовољство остварују димензије отвореност ка искуству и пријатност. Резултати истраживања корисни су при селекцији људских ресурса и избору метода мотивисања запослених.
subject: Articles
  topic: section
subject: особине личности
  topic: keywords
subject: задовољство послом
  topic: keywords
subject: мотивисање запослених
  topic: keywords
subject: основно образовање
  topic: keywords
creator: Вероника Ј. Катрина-Митровић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 347
ending page: 361
doi: 10.7251/NS1601349K

ТЕРЕНСКА ФОЛКЛОРИСТИКА И УНИВЕРЗИТЕТСКА НАСТАВА
type: item
description: Методолошки добро осмишљен и стручно руковођен теренски рад са студентима на пољу фолклористике може да резултира како њиховим усавршавањем, тако и одређеним научним доприносима. Теренски рад омогућава стицање практичног искуства и развијање способности студената да самостално осмисле и спроведу теренско истраживање. Студентима се пружа могућност да стекну увид у основне методе теренског рада, изврше класификацију и анализу, те уоче законитости унутар фолклорног процеса. Овај вид праксе омогућава им и да лакше разумију концепт нематеријалне културе и очувања баштине, те да уоче њихову важност за национални идентитет. Њихова запажања, фрагментарна и појединачна, не могу се уопштити као закључак, али могу указати на могуће правце за даља истраживања како у науци о језику, тако и о књижевности.
subject: Articles
  topic: section
subject: здравица
  topic: keywords
subject: фолклористика
  topic: keywords
subject: теренски рад
  topic: keywords
subject: усменопоетски жанр
  topic: keywords
subject: интердициплинарност
  topic: keywords
subject: нематеријална културна баштина
  topic: keywords
creator: Валентина Р. Милекић
creator: Данијела Д. Јелић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 331
ending page: 346
doi: 10.7251/NS1601333M

МУЛТИКУЛТУРАЛНО МУЗИЧКО ОБРАЗОВАЊЕ У ПРОЦЕСУ ЕВРОПСКИХ ИНТЕГРАЦИЈА
type: item
description: Музичко образовање и образовање уопште играју важну улогу у учењу културног наслеђа неког народа и јачању националног идентитета. Уједињена Европа стварала је хомогено и мултикултурно друштво, које се сада суочава са проблемом миграција. Разумевање и прихватање разлика и различитости је предуслов за живот у eвропској мултикултуралној заједници, у којој је изнад свега важно узајамно поштовање. Мултикултурално образовање настоји да створи једнаке могућности у образовању све деце у свим областима, без обзира на разлике као што су раса, етничке припадности, друштвено порекло, и друге категорије. Оно ствара околности за праведно образовање све деце. Циљеви мултикултуралног образовања су јасни и представљени као идеални и за наставнике, родитеље и децу. Процес њиховог спровођења је постепен и дугорочан. Развој мултикултуралне заједнице у Европи је реалност и будућност, и на тај начин образовни системи, укључујући и мултикултурално музичко образовање, ће у будућности играти врло важну улогу.
subject: Articles
  topic: section
subject: мултикултурно музичко образовање
  topic: keywords
subject: разлике
  topic: keywords
subject: различитости
  topic: keywords
subject: европске интеграције
  topic: keywords
creator: Иван Лешник
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 324
ending page: 330
doi: 10.7251/NS1601326L

ПРОЈЕКТНО-ИСТРАЖИВАЧКО УЧЕЊЕ ЛИКОВНИХ КОМПЕТЕНЦИЈА У ВАНШКОЛСКИМ И ВАННАСТАВНИМ АКТИВНОСТИМА
type: item
description: У акцијском истраживању под називом „Седмица боја” учествовали су ученици Гимназије „Петар Кочић” у Новом Граду и Гимназије „Свети Сава” у Приједору, са циљем да личним искуством упознају боје, њихово значење, те психолошко дјеловање на појединца и околину. На тај начин ученици коригују туђе и властите предрасуде о бојама и повезују их са животним искуством. Сваки учесник је водио истраживачки дневник у који је записивао искуства током протеклог дана. Комбиновано је више метода рада попут методе сарадничког тимског рада, методе подстицања групе, методе усмјерене на дјеловање те пројектне методе рјешавања проблема. Закључци се своде на недовољно познавање боја, али и неспремност и затвореност околине да прихвати различитост и промјене. Истраживање је показало слику друштва, али и појединца као његовог дијела. Школа треба да буде свјесна да је њен задатак развијање мишљења код младог човјека и да га само на такав начин може припремити за будући живот.
subject: Articles
  topic: section
subject: Седмица боја
  topic: keywords
subject: ликовне компетенције
  topic: keywords
subject: ваннаставне активности
  topic: keywords
subject: акцијско истраживање
  topic: keywords
subject: Фејсбук
  topic: keywords
creator: Мирослав Д. Дрљача
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 309
ending page: 323
doi: 10.7251/NS1601311D

ДЈЕЧИЈЕ ЛИКОВНО СТВАРАЛАШТВО – ЗНАЧЕЊЕ И ЗНАЧАЈ
type: item
description: Дјечији ликовни израз је један од основних облика развоја цјелокупне дјететове личности. Као такав, он је значајно средство за ослобађање дјечијих потреба. Овим радом смо покушали приближити значење и значај дјечијег ликовног стваралаштва у васпитно-образовном процесу и изван њега. Проблем тумачење дјечијих ликовних радова постакао је многе педагоге, психологе и ликовне умјетнике да истражују специфичности ликовног израза дјеце које су у вези са личношћу малог умјетника, његовим узрастом и нивоом развоја уопште. Ликовна експресија помаже дјетету да ослободи унутрашњи садржај, да развија способност опажања, представљања, самосвијест, истрајност, радну дисциплину, смисао за културу и естетски доживљај. Разумјети дјечији ликовни израз представља поуздана врата за улазак у дјечији свијет и развој дјечије личности.
subject: Articles
  topic: section
subject: дјечије ликовно стваралаштво
  topic: keywords
subject: значење
  topic: keywords
subject: значај
  topic: keywords
subject: развој личности
  topic: keywords
creator: Оливера М. Марковић
creator: Весна Н. Тодоровић
rights: Сва права задржана (c) 2016 https://creativecommons.org/licenses/by/4.0
date: 2026-03-29
publication date: 2026-03-29
starting page: 287
ending page: 308
doi: 10.7251/NS1601289M

ВРСТЕ И ЗАСТУПЉЕНОСТ НУМЕРИЧКИХ ХРОМОЗОМСКИХ АБЕРАЦИЈА У НАЛАЗИМА КАРИОТИПА ПЛОДА НА ПОДРУЧЈУ РЕПУБЛИКЕ СРПСКЕ
type: item
description: Хромозомске аберације представљају одступање од нормалног броја или нормалне структуре хромозома и могу се подијелити на нумеричке и структурне, којима могу бити захваћени аутозомни и полни хромозоми. Најчешћи аутозомни нумерички поремећај код живорођене дјеце је Даунов синдром (ДС) који је по својим фенотипским карактеристикма препознатљив већ при рођењу. Остале тризомије које су компатибилне са преживљавањем јесу Патау синдром и Едвардсов синдром. Хромозомском анализом обично се открива класична тризомија, код Патау синдрома тризомија 13, а код Едвардсовог, тризомија 18. Када је ријеч о хромозомским болестима полних хромозома, најчешће се јављају Клинефелтеров синдром (КС) са хромозомском конституцијом 47,XXY , те Тарнеров синдром где је у кариотипу присутан само један X хромозом (45,X), који је, углавном, поријеклом од мајке. Пренаталним узорковањем којим је обухваћено 3113 анализа нађено је 1,16% свих нумеричких аберација, од којих 0,98% аберација везано за аутозомне хромозоме, те 0,015% аберација везаних за болести полних хромозома.
subject: Articles
  topic: section
subject: пренатална дијагностика
  topic: keywords
subject: нумеричке хромозомске аберације
  topic: keywords
subject: амниоцентеза
  topic: keywords
creator: Вања Д. Томић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 274
ending page: 286
doi: 10.7251/NS1601276T

ДЕНДОФЛОРА НАЦИОНАЛНОГ ПАРКА „ДРИНА“
type: item
description: У раду су приказани резултати истраживања дендрофлоре потенцијалног националног парка „Дрина“. Национални парк „Дрина“ налази се у средњем току ријеке Дрине, односно у источном дијелу Републике Српске и Босне и Херцеговине, на територији општине Сребреница. Обухвата област Старих Влаха и дио је унутрашњег појаса Динарских планина. На овом подручју забиљежено је укупно 112 врста груписаних у 6 родова и 31 породицу. Од врста доминирају скривеносјемењаче и листопадно дрвеће. Према географском распрострањењу најчешће су врсте из субмедитеранске, евроазијске и субатланске ареал групе. Изузетној вриједности подручја доприноси присуство панчићеве оморике, ендемичне и терцијарно реликтне врсте.
subject: Articles
  topic: section
subject: дендрофлора
  topic: keywords
subject: Дрина
  topic: keywords
creator: Слађана М. Петронић
creator: Наташа М. Братић
creator: Сара М. Тодоровић
creator: Горан М. Панић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 260
ending page: 273
doi: 10.7251/NS1601262P

ТИПОВИ СТАНИШТА И ВРСТА БАРЕ ТИШИНА ПРЕДЛОЖЕНИ ЗА NATURA 2000 ПОДРУЧЈЕ
type: item
description: Циљ рада је приказивање биљних врста и станишта на подручју Велике Тишине, која представљају потенцијално Natura 2000 подручје, а значајна су за очување биодиверзитета Републике Српске, Босне и Херцеговине и Европске уније. Тишина се налази на територији општине Шамац у Републици Српској и општине Домаљевац-Шамац која припада Посавском кантону у Федерацији Босне и Херцеговине. Приликом истраживања издвојена су станишта: 3130 Олиготрофне до мезотрофне стајаћице са вегетацијом Littorelletea uniflorae и/или IsoёtoNanojuncetea, 3150 Природнe еутрофне воде са вегетацијом типа Magnopotamion или Hydrocharition, 3270 Ријеке са муљевитим обалама обрасле вегетацијом свезе Chenopodion rubri p.p и Bidentition p.p., 91E0 Шуме меких лишћара на флувисолима и 91F0 Низијске шуме тврдих лишћара.
subject: Articles
  topic: section
subject: Natura 2000
  topic: keywords
subject: станишта
  topic: keywords
subject: Велика Тишина
  topic: keywords
creator: Слађана М. Петронић
creator: Наташа М. Братић
creator: Сара М. Тодоровић
creator: Горан М. Панић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 251
ending page: 259
doi: 10.7251/NS1601253B

ИЗВАНУЧИОНИЧКА НАСТАВА У НАСТАВИ ПРИРОДЕ И ДРУШТВА
type: item
description: У првом дијелу рада дате су теоријске основе изванучионичке наставе у настави природе и друштва. У другом дијелу рада анализирани су ставови и мишљења просвјетних радника о компетенцијама за остваривање изванучионичке наставе у настави природе и друштва, њеном утицају на квалитет рада и мотивацију ученика, те учесталост примјене и проблеме на које просвјетни радници наилазе приликом њеног реализовања у пракси. У истраживању је учествовало 140 просвјетних радника са простора општина: Бијељина, Угљевик, Лопаре, Модрича, Добој, Зворник и Шековићи. Резултати истраживања показују да изванучионичка настава није довољно заступљена у настави природе и друштва у односу на програмске могућности, мотивацију ученика и квалитет знања који се кроз учење у природном амбијенту стиче. Разлоге оваквог стања можемо сагледати кроз ставове просвјетних радника у којима високо процјењују своје компетенције у теоријском познавању изванучионичке наставе и њеном планирању, међутим, само припремање за реализацију изванучионичке наставе као и фазе вредновања рада и сређивања података, односно материјала прикупљеног на терену су етапе које су занемарене или им се не придаје значај који би требало. Најчешћи проблеми у спровођењу учења у природном амбијенту односе се на: недовољну мотивисаност просвјетних радника, велики утицај традиционалне наставе, као и недовољно искуство у припремању и организовању те потешкоће приликом реализовања овакве наставе.
subject: Articles
  topic: section
subject: изванучионичка настава
  topic: keywords
subject: настава природе и друштва
  topic: keywords
subject: излети
  topic: keywords
subject: посјете
  topic: keywords
subject: екскурзије
  topic: keywords
subject: школа у природи
  topic: keywords
subject: ставови просвјетних радника
  topic: keywords
creator: Драгана Радивојевић
creator: Милијана Јелић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 235
ending page: 250
doi: 10.7251/NS1601237R

МЕЂУПОПИСНА ПРОМЈЕНА БРОЈА НА ПРОСТОРУ РЕПУБЛИКЕ СРПСКЕ У ПЕРИОДУ 1991 – 2013. ГОДИНЕ
type: item
description: Послије 22 године од посљедњег пописа становништва, 2013. године, на простору Републике Српске обављен је попис становништва, домаћинстава и станова. Овај простор има изразито хетерогена демографска обиљежја. Двије трећине становништва концентрисано је западно од Дистрикта Брчко до Новог Града и Рибника, док остало становништво припада источном дијелу, јужно од Раче на Сави до Требиња и југа источне Херцеговине. Иако је у цјелини Република Српска релативно ријетко насељен простор (око 54 становника по km²), унутар тог простора постоје велике, чак и екстремне разлике у густини насељености. Анализа регионалног размјештаја становништва указује на изразиту концентрацију становништва у бањалучкој регији, која је просторно и највећа. Најмањи број становника и најмањи удио имају брдско-планинске регије. То је посљедица дугогодишњег пражњења ових простора, које је било интензивно још и раније, а посљедњи ратни сукоби (1992–1995) су то још више убрзали, па су нека подручја доведена до крајње критичне густине насељености.
subject: Articles
  topic: section
subject: mеђупописна промјена
  topic: keywords
subject: депопулација
  topic: keywords
subject: густина насељености
  topic: keywords
subject: Република Српска
  topic: keywords
creator: Александар Мајић
creator: Драшко Маринковић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 225
ending page: 234
doi: 10.7251/NS1601227M

АКЦИОНА ИСТРАЖИВАЊА У НАСТАВИ ГЕОГРАФИЈЕ
type: item
description: У савременој наставној пракси, теренски и истраживачки рад наставника и ученика добија све више на значају. Настава географије пружа могућност ученицима да стекну знања, умења и вештине у континуираном раду полазећи од једноставног ка сложеном, од познатог ка непознатом и да у сарадњи са наставницима самостално истражују и долазе до нових теоријских и практичних сазнања. Наставници морају да буду иницијатори истраживачког рада и да стваралачки користе иновације у организовању и спровођењу наставног рада. Неопходна је припрема наставника, током његовог школовања и усавршавања, за учествовање у теренским истраживањима. Наставник мора да, поред одређених знања из струке, поседује знања из опште културе, да добро познаје дидактику, педагогију и методику, као и методологију методичких и теренских истраживања. Без ових знања наставник истраживач није у могућности да уочава методичке проблеме, као ни да заснива и изводи методичка истраживања. Истраживачки рад у настави подразумева и увођење низа иновација које морају бити добро припремљене, планиране, практично оствариване, а резултати објективно вредновани у организовању и спровођењу наставног рада. У настави географије се најчешће употребљавају: акциона, примењена, експериментална, ex-post facto истраживања, компаративна, социометријска и микро истраживања.
subject: Articles
  topic: section
subject: настава географије
  topic: keywords
subject: иновација
  topic: keywords
subject: истраживања
  topic: keywords
creator: Љиљана С. Живковић
creator: Јасмина М. Јовановић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 213
ending page: 224
doi: 10.7251/NS1601215Z

ГЕОГРАФСКИ САДРЖАЈИ У ФУНКЦИЈИ ОБРАЗОВАЊА У МЛАЂИМ РАЗРЕДИМА ОСНОВНЕ ШКОЛЕ
type: item
description: Географски садржаји у млађим разредима основне школе су врло често занимљиви и апстрактни, али и врло често доводе до проблема у усвајању мноштва информација што је за дјечије поимање простора и свијета веома конфузно. Да би ученици успјешно усвојили ове садржаје, морају претходно овладати основним географским појмовима који апстракцију своде на ниво опипљивости што им омогућава примјену истраживачког и креативног учења у конкретним животним ситуацијама. Циљ истраживања је анализирање наставног плана и програма како би се утврдили географски садржаји и њихова класификација у млађим разредима основне школе и одредили њихову заступљеност у формирању географског логичког мишљења код ученика. Основна хипотеза рада базира се на претпоставци да ће наставни план и програм за основно васпитање и образовање у Републици Српској у млађим разредима основне школе, бити обогаћен садржајима географског карактера и да ће релевантни уџбеници одговорити захтјевима истог. Хронолошки гледано од првог до петог разреда основне школе обухватили смо више наставних предмета као узорак истраживања а то су: Моја околина у првом, Природа и друштво у другом, трећем, и четвртом разреду и Познавање природе и Познавање друштва у петом разреду.
subject: Articles
  topic: section
subject: географски садржаји
  topic: keywords
subject: логичко мишљење
  topic: keywords
subject: искуствено учење
  topic: keywords
creator: Рада Р. Мандић
creator: Мирјана Ракић
creator: Милана Гајић
creator: Сања Антић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 202
ending page: 212
doi: 10.7251/NS1601204M

ПЕДАГОШКО ОБРАЗОВАЊЕ РОДИТЕЉА У ФУНКЦИЈИ УНАПРЕЂИВАЊА ПАРТНЕРСТВА ПРЕДШКОЛСКЕ УСТАНОВЕ И ПОРОДИЦЕ
type: item
description: Савремена породица суочена је са бројним изазовима, који се, између осталог, огледају и у битно другачијим условима за раст и развој дјеце. Предшколска установа, као допуна породичном васпитању, морала би „одговорити задатку” и активно радити на унапређивању партнерства са породицом, утемељеном на међусобном поштовању, обостраној информисаности и заједничком интересу – развоју дјетета у његовом пуном потенцијалу. Уз осврт на сарадњу са породицом у протеклим деценијама, аутор се бави педагошким образовањем родитеља као, у савременим животним условима, најбитнијим сегментом партнерства породице и предшколске установе. Улога васпитача, стручне службе и менаџмента вртића је кључна, нарочито приликом планирања и програмирања партнерства. У раду је посебно наглашена потреба за добро осмишљеним програмом педагошког образовања родитеља, заснованом на достигнућима савремене науке – педагогије, психологије и неуронаука.
subject: Articles
  topic: section
subject: дијете
  topic: keywords
subject: родитељ
  topic: keywords
subject: педагошко образовање родитеља
  topic: keywords
subject: партнерство предшколске установе и породице
  topic: keywords
creator: Даница Ц. Мојић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 185
ending page: 201
doi: 10.7251/NS1601187M

УЛОГА И ЗНАЧАЈ ПОРОДИЦЕ У ИЗГРАДЊИ СЛИКЕ О СЕБИ КОД АДОЛЕСЦЕНАТA
type: item
description: Адолесценција је окарактерисана као период у коме млади почињу да истражују и испитују психолошке карактеристике себе како би открили ко они заиста јесу и како се уклапају у друштвеном свијету у коме живе. То је период који представља прекретницу у изградњи слике о себи која према Хавелки и јесте „укупност садржаја, мисли, осјећања и оцјена и предвиђања особе о себи као искуственом објекту и као учеснику у интеракцији са физичким и социјалним окружењем” (Хавелка, 1992, стр. 175). Улога вршњака у периоду адолесценције је неспорна. Због, условно речено, слабљења утицаја породице у формирању слике о себи у овом периоду, занимало нас је у коју улогу и значај имају социокултурна и лична обиљежја, која су везана директно за породицу, при изградњи слике о себи. Дакле, циљ истраживања је анализирати социокултурна и лична обиљежја као што су структура породице, ред рођења, породични односи, материјалне прилике, образовање родитеља и тип породице и утврдити повезаност са изградњом слике о себи код адолесцената.
subject: Articles
  topic: section
subject: адолесценција
  topic: keywords
subject: слика о себи
  topic: keywords
subject: структура породице
  topic: keywords
subject: материјална ситуација
  topic: keywords
subject: образовање родитеља
  topic: keywords
subject: тип породице
  topic: keywords
creator: Сања Ј. Опсеница
creator: Слађана Б. Миљеновић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 169
ending page: 184
doi: 10.7251/NS1601171O

КОМПЕТЕНЦИЈЕ ВАСПИТАЧА ЗА САРАДЊУ СА РОДИТЕЉИМА
type: item
description: Европски парламент је у Лисабону 2000. године донио документ под називом „Кључне компетенције за цјеложивотно учење – Европски компетенцијски оквир”. Овај документ представља значајну основу за усаглашавање образовних система ЕУ, посебно у погледу стандардизације квалитета рада на стицању кључних компетенција просвјетних радника. Свих осам компетенција које прописује документ значајне су за све аспекте и сфере рада и васпитног дјеловања васпитача у дјечијем вртићу. У приступу проблему овог рада уочава се да су све поменуте компетенције значајне за сарадњу васпитача и родитеља у остваривању васпитно-образовног рада у дјечијем вртићу.
subject: Articles
  topic: section
subject: Европски компетенцијски оквир
  topic: keywords
subject: компетенције васпитача
  topic: keywords
subject: васпитно-образовни рад у дјечијем вртићу
  topic: keywords
creator: Мирјана Р. Самарџић
creator: Марица Ж. Травар
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 156
ending page: 168
doi: 10.7251/NS1601158S

ЗАДАЦИ У УЏБЕНИЦИМА МАТЕМАТИКЕ У ФУНКЦИЈИ ПРОБЛЕМСКЕ НАСТАВЕ
type: item
description: Задаци се могу сматрати основним елементом уџбеника математике, јер имају вишеструке функције у настави од усвајања, вјежбања, систематизације до провјере знања. Сви циљеви и задаци наставе математике остварују се путем задатака. Поред тога, методичка вриједност задатака огледа се у подстицању одређених облика учења и начина долажења до сазнања код ученика. У овом раду циљ нам је био да испитамо заступљеност задатака у уџбеницима математике који имају потенцијал да изазову проблемску ситуацију и тиме допринесу учењу путем рјешавања проблема. Теоријским разматрањем релевантне литературе одређена је категоризација задатака са тог аспекта и испитана њихова заступљеност у уџбеницима. Према резултатима нашег истраживања у уџбеницима математике сваки трећи задатак има потенцијал да изазове проблемску ситуацију. Препознавање таквих задатака од стране наставника и адекватно вођење ученика може допринијети учењу путем рјешавања проблема и реализацији проблемске наставе у почетној настави математике.
subject: Articles
  topic: section
subject: задатак
  topic: keywords
subject: уџбеник математике
  topic: keywords
subject: проблемска настава
  topic: keywords
subject: проблемска ситуација
  topic: keywords
creator: Драгица Ц. Милинковић
creator: Јелена Н. Бозало
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 139
ending page: 155
doi: 10.7251/NS1601141M

ПИТАЊЕ ИДЕНТИТЕТА И НАЦИОНАЛНЕ ПРИПАДНОСТИ У ПОСТМОДЕРНОМ БРИТАНСКОМ РОМАНУ
type: item
description: У постколонијалној ери питање идентитета и националне припадности постало је сложено и тешко одредиво. Нигдје то није толико очигледно као у послијератној Британији која се суочила са изазовима пропасти Царства коју је пратио процес националног редефинисања, и то и у погледу међународног статуса и у погледу састава становништва. Роман, а и књижевност уопште, показали су се као одличан извор за истраживање хибридних културних облика који су настајали у Енглеској која се непрестано мијењала и постајала истински мултикултурална. Ипак, ово није тако једноставна прича која слави британску разноликост у културном смислу. Идентитети емиграната који су описани у послијератним романима често су рањиви, а њихова искуства у новом друштву болна. У оваквим друштвеним и културним околностима појава стереотипа и предрасуда о припадницима других народа и култура постаје неизбјежна, а постколонијални концепт „другог“ рефлектује се у свим познатим облицима кроз расне, класне, политичке, па и сексуалне различитости. Романи који ће нам пружити веома живописну слику постколонијане Британије и помоћи да потражимо одговоре на нека од горућих питања јесу Буда из предграђа Ханифа Курејшија, Артур и Џорџ Џулијана Барнса и Најмрачнија Енглеска Кристофера Хоупа.
subject: Articles
  topic: section
subject: идентитет
  topic: keywords
subject: национална припадност
  topic: keywords
subject: постмодерни британски роман
  topic: keywords
subject: постколонијални концепт „другог“
  topic: keywords
creator: Оливера С. Петровић-Томанић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 131
ending page: 138
doi: 10.7251/NS1601133P

УТИЦАЈ ЦИЉНЕ КУЛТУРЕ НА НАСТАВУ СТРАНОГ ЈЕЗИКА
type: item
description: Увођење циљне културе тј. културе земље одређеног страног језика у наставу тог страног језика одувек је било предмет многих дебата. Наставници страног језика нашли су начин да упознају студенте са културом језика који уче и да ту културу уведу у наставу страног језика кроз различите активности које су заступљене у уџбеницима а односе се на културу земље чији се језик учи. Циљ овог рада је да испита не само ефекат увођења таквих активности, него и став студената према учењу и настави језика кроз активности које се баве циљном културом (игре, дијалози, видео клипови, поређења локалне и циљне културе). Закључак је да извођење оваквих активности помаже студентима не само да унапреде своје комуникативне и лингвистичке компетенције страног језика који уче, већ и да постану свесни различитих осетљивих питања у вези са културом.
subject: Articles
  topic: section
subject: настава страног језика
  topic: keywords
subject: циљна култура
  topic: keywords
subject: комуникативне и лингвистичке компетенције
  topic: keywords
creator: Татјана А. Думитрашковић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 119
ending page: 130
doi: 10.7251/NS1601121D

АНГЛОСРПСКИ ЈЕЗИК У ЕЛЕКТРОНСКОЈ КОМУНИКАЦИЈИ
type: item
description: У раду описујемо и анализирамо утицај енглеског језика на граматичку структуру српског језика. Енглески језик, као први језик свјетске комуникације, утиче на све остале језике брже и агресивније него иједан други језик до сада. Његов утицај огледа се не само не лексичком нивоу, мада је он најизложенији, него и на многим другим нивоима лингвистичке анализе, па је стога предмет овога рада класификација и лингвистичка анализа скривених англосрпских творевина уочених у два канала електронске комуникације – блоговима и Фејсбуку72. Полазимо од претпоставке да ће се у наведена два облика супстандардног разговорног стила, које карактерише потпуна слобода израза, испољавати уобичајене енглеске конструкције изражене српским лексичким потенцијалом, што ћемо доказати примјеном аналитичко-интерпретативне методе. Након извршене анализе корпуса, дошли смо до закључка да су енглеске конструкције изражене српским лексичким потенцијалом присутне у посматраним каналима комуникације, те да због своје неупадљивости и скривености представљају највећу опасност за српски језик.
subject: Articles
  topic: section
subject: англосрпски језик
  topic: keywords
subject: блог
  topic: keywords
subject: Фејсбук
  topic: keywords
subject: граматичка структура
  topic: keywords
creator: Сузана С. Елчић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 107
ending page: 118
doi: 10.7251/NS1601109E

ВУКОВ РЈЕЧНИК КАО „ВРЕДНОСНА ПАРАДИГМА” У КЊИЗИ О ЗМАЈУ ЛАЗЕ КОСТИЋА
type: item
description: У раду се покушава дефинисати Костићев однос премa народној књижевности, тако што се у фокус интересовања ставља „Српски рјечник истумачен њемачкијем и латинскијем ријечима” (1818, 1852) Вука Стефановића Караџића, који у одређеном делу критичко-есејистичког опуса Лазе Костића фигурира као “вредносни параметар”. На примеру једне од најзначајнијих Костићевих књига – „О Јовану Јовановићу Змају (Змајови), његову певању, мишљењу и писању, и његову добу” (1902), показује се у којој мери је Вуков „Рјечник” утицао на Лазу Костића, и колико му је помогао приликом вредновања песничког рада Јована Јовановића Змаја. Оцењујући песништво свог „старог пријатеља” Костић се неретко позива на „Рјечник”, и тако коначно успоставља тезу да је ова истакнута књига најрелевантнији приручник за оцену Змајовиног песничког језика.
subject: Articles
  topic: section
subject: народна књижевност
  topic: keywords
subject: поезија
  topic: keywords
subject: језик
  topic: keywords
subject: речник
  topic: keywords
subject: критика
  topic: keywords
creator: Младен З. Ђуричић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 96
ending page: 106
doi: 10.7251/NS1601098DJ

ЉУБАВ И ЉУБАВНИЦИ У КРАТКИМ ПРИЧАМА МОМА КАПОРА
type: item
description: Љубав и сексуалност представљају једну од тематскомотивских константи књижевног стваралаштва Мома Капора, творећи између осталих и важну компоненту пишчевог схватања живота и бивства уопште. Рад се темељи на анализи начина конструкције и презентације мотива љубави у Капоровим причама из књиге „101 прича”. Откривајући поетичке доминанте кратке приче Мома Капора закључујемо да овај писац супротстављајући љубав стереотипима свакодневице, у првом реду афирмише нормалност, рехабилитујући на тај начин и љубав, као поетско осјећање и сентимент. У исто вријеме, писац свједочи о теретима и искушењима којима љубав у савременом друштву бива изложена и дубоко хуманим дилемама својих јунака. Љубав у кратким причама Мома Капора тако постаје подлога за посредну интерпретацију ширег историјског и културнополитичког контекста. Оваквим приповиједањем о љубави Капор скоро да и нема претходника у српској књижевности, а свакако да стоји у опреци са савременим тенденцијама књижевног стварања.
subject: Articles
  topic: section
creator: Сузана Р. Бунчић
creator: Сања Б. Милић
creator: Владо М. Симеуновић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 79
ending page: 95
doi: 10.7251/NS1601081L

БАЈКА И ЛЕГЕНДА КАО ПРАТИОЦИ ОДРАСТАЊА У ПРИПОВИЈЕТКАМА ЗА ДЈЕЦУ ИВЕ АНДРИЋА
type: item
description: У раду се бавимо бајком и легендом као пратиоцима одрастања Андрићевих малих јунака у приповијеткама „На обали“ и „Легенда о побуни“ у којима се реконструише аутентична приповиједачка ситуација из наше усмене традиције. Дјетињство у Андрићевом приповиједном свијету није простор ведрине и уживања него горких искустава која остају за читав живот. На примјеру двије приповијетке показујемо да колико бајке и легенде могу бити инспирација и уточиште младој осјетљивој души, још више трују дјечију душу начету прераним суочавањем с муком постојања.
subject: Articles
  topic: section
subject: прича
  topic: keywords
subject: причање
  topic: keywords
subject: Андрић
  topic: keywords
subject: дјетињство
  topic: keywords
subject: бајка
  topic: keywords
subject: легенда
  topic: keywords
creator: Милена М. Ивановић Ковачевић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 64
ending page: 78
doi: 10.7251/NS1601066I

СЛИЧНОСТИ И РАЗЛИКЕ НАЗИВА СРПСКОГ ЈЕЗИКА ДАНАС И У ВУКОВО ВРИЈЕМЕ
type: item
description: Језик, вјера и писмо, кључне су одреднице једног народа за сигуран национални идентитет. У каквом стању је наш језик и шта се све дешавало од Другог свјетског рата па до данас, какву штету је претрпио српски језик као централни, у окриљу јужнословенске језичне заједнице? Да ли је томе више допринијела наука или политика, веома је дискутабилно питање. Српска наука је запоставила своје национално писмо – ћирилицу из поштовања према другим народима, а у тежњи да на тај начин да што већи допринос лажној синтагми „братства и јединства“. Назив језика српскохрватски једино су употребљавали Срби, док су Хрвати језику дали назив хрватски или српски, дакле номинација се састојала из двије ријечи, а посљедња српски никад није употребљавана. Изостављањем другог дијела сложенице српски, Хрвати су стварали увертиру за конституисање хрватског језика. Нажалост, часописе за културу и науку, који су штампани на ћириличном писму, Хрвати су протјерали хронолошки из Хрватске, да би у овом рату прогнали и њихове кориснике. Како се то све одиграло пред очима српске науке и политике, веома је дискутабилно. Дакле, док су се други народи борили за свој идентитет, Срби су нијемо посматрали како се урушавају српске институције, српски језик, писмо, те и сам српски идентитет.
subject: Articles
  topic: section
subject: језик – писмо
  topic: keywords
subject: вјера
  topic: keywords
subject: идентитет
  topic: keywords
creator: Драго В. Тешановић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 52
ending page: 63
doi: 10.7251/NS1601054T

КИКЛОП РАНКА МАРИНКОВИЋА
type: item
description: Митска физиономија монструозног Киклопа, иако опширно обрађена у Хомеровој „Одисеји“, функционише као неупоредив интертекстуалан узорак у светској књижевној продукцији. Упркос чињеници да у општељудској подсвести Киклоп доминира као аутентичан симбол невероватне свирепости, у делима истакнутих стваралаца овај симбол испреплетен је са антимилитаристичким отпором или егзистенцијалним безнађем. У овом оквиру јавља се и роман Киклоп хрватског есејисте, књижевника и драматичара Ранка Маринковића. Пишчев јунак, проницљиви Мелкиор, у предратном Загребу се бори да протера тиранина – страх, а Маринковић у овом делу критикује патогено онечовечење користећи деликатну иронију и непретенциозан сарказам. Полифонијска дијалошка структура заузима главно место у роману, а нарацијски оквир јавља се као чврста позадина асоцијативних података. Маринковић овим сложеним уметничким делом приказује европско духовно наслеђе, наглашава кондезовану духовност менталне игре и узвишеност катарзе.
subject: Articles
  topic: section
subject: Киклоп
  topic: keywords
subject: Маринковић
  topic: keywords
creator: Панајотис Г. Асимопулос
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 44
ending page: 51
doi: 10.7251/NS1601046A

ПОПУЛАЦИОНА ЕДУКАЦИЈА КАО ОБРАЗОВНИ МОДЕЛ ДЕМОГРАФСКОГ ОПОРАВКА РЕПУБЛИКЕ СРПСКЕ
type: item
description: Циљ истраживања је да се примјеном нових модула утиче на демографски опоравак Републике Српске. Демографска будућност Републике Српске доста је неизвјесна с обзиром на дуготрајне негативне трендове, низак фертилитет мјерен стопом укупног фертилитета, дуготрајнији природни пад становништва. У истраживању су коришћене савремене научне методе (PERT, WBS метода, CPM, multhi-multhi metoda и др.), путем којих су утврђени експлицитни резултати (стварање свијести о неопходности повећаног рађања). Развој становништва Републике Српске са врло различитим регионалним карактеристикама, прате проблеми који доводе до непожељних демографских, економских и социјалних посљедица. Становништво je темељ свих планирања и није oбновљиво само по себи. Питање одговора на проблем недовољног рађања је, међутим, изузетно сложено усљед недостатка сазнања у погледу достизања нивоа рађања потребног за обнављање генерација. Искуства развијених земаља указују да, без обзира на значајне разлике у економским, друштвено-политичким и вриједносним системима, као и институционалној основи популационе политике, постоји значајан степен униформности у погледу циљева, праваца мјера, као и дефинитивног израза примјењених мјера. Но, максимални утврђен ефекат је пораст завршеног фертилитета до 10%. Разматрање недовољне ефикасности мјера које се спроводе, указује да политички одговор мора бити интензиван, цјеловит, истраживачки, директан, дугорочан, стратешког типа. Популациона едукација је препозната као важан елемент популационе политике. Активирање система образовања и васпитања као кључног носиоца и реализатора програма популационе едукације је и основна сврха овог истраживања са примјетним резултатима.
subject: Articles
  topic: section
subject: популациона едукација
  topic: keywords
subject: популациона политика
  topic: keywords
subject: фертилитет
  topic: keywords
subject: образовање
  topic: keywords
creator: Стево Р. Пашалић
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 20
ending page: 42
doi: 10.7251/NS1601020P

ВАСПИТАЊЕ КАО АКТ ЦИВИЛИЗАЦИЈЕ ИЛИ АКТ КУЛТУРЕ: ДИЛЕМЕ ИЗБОРА ИДЕНТИТЕТА
type: item
description: Аутор разликује цивилизацију као технички успех и културу као успех духа. У раду се констатује намерна редукција времена за размишљање, што има за последицу и лакомисленост, и нетачност мисли, и увећање простора за манипулације. Право и педагогија јесу уметност аргументовања. Иако имају онтолошки лимит, и право и педагогија могу да буду савезници врлине.
subject: Articles
  topic: section
subject: Право
  topic: keywords
subject: педагогија
  topic: keywords
subject: васпитање
  topic: keywords
subject: цивилизација
  topic: keywords
subject: култура
  topic: keywords
creator: Слободан И. Панов
rights: Сва права задржана (c) 2016 https://creativecommons.org/licenses/by/4.0
date: 2016-12-30
publication date: 2016-12-30
starting page: 9
ending page: 19
doi: 10.7251/NS1601009P

ИСПИТИВАЊЕ СТАВОВА НАСТАВНИКА О ПРИМЈЕНИ И ЗНАЧАЈУ РЕФЛЕКИСВНЕ ПРАКСЕ У НАСТАВИ ГЕОГРАФИЈЕ
type: item
description: Предмет истраживања овог рада је теоријско и емпиријско истраживање карактеристика рефлексивне праксе наставника географије у средњим школама Републике Српске, примјена рефлексивне праксе у настави географије те утицај рефлексивне праксе на наставни процес. Рефлексивна пракса, усвојена као структура мишљења, доводи до тога да наставник наново увиди шта је потребно промијенити у властитој наставно-педагошкој пракси. Основна хипотеза заснива се на чињеници да је рефлексивна пракса веома значајна за рад наставника и има велики утицај на унапређење методичке праксе. Помоћна хипотеза заснива се на чињеници да су откривање и анализа карактеристика рефлексивне праксе предуслов за побољшавање квалитета наставног процеса. У истраживању смо примјенили технику анкетирања базирану на питањима о личним стaвовима наставника о примјени и значају рефлексивне праксе. Узорак је обухватио 40 наставника средњих школа на територији Републике Српске. Карактер теме, предмет, задаци и постављене хипотезе истраживања утицале су и на избор одговарајућих истраживачких метода прије свега дескриптивне и математичкостатистичке уз примјену Ликертове скале. Добијени резултати указују да постоји рефлексија у раду наставника географије, свјесни су да преиспитивање наставног рада и размишљање о њему утиче на унапређивање њихове наставне праксе, на промоцију васпитне установе у којој раде, а највише на ученике и унапређивање њихових постигнућа.
subject: Articles
  topic: section
subject: унапређење наставног рада
  topic: keywords
subject: квалитетан наставник
  topic: keywords
subject: рефлексивна пракса
  topic: keywords
creator: Рада Мандић
creator: Лидија Јовичић
creator: Милијана Ђурић
rights: Сва права задржана (c) 2018 https://creativecommons.org/licenses/by/4.0
date: 2018-06-20
publication date: 2018-06-20
starting page: 192
ending page: 200
doi: 10.7251/NSK1801192M